Abentura mordoa dauzkagu bai... Liburu bat idazteko beste! Oraingo honetan gendarmeek lortu dute urrezko izarra. Duela bi urte bezala, errepidea blokeatzeko baimenak eskatu genituen (2-3 hilabeteko aurreikuspenarekin). Beno, ba artista koadrila horrek bezperan eman zigun baimena... Baina ez da hor bukatzen abentura. "Manifestaldi" bat egiteko aukera baimendu ziguten, baina seinaka eta espaloitik joanez gero! Zelan egingo dugu guk Korrika ondo espaloitik eta seinaka?! Azkenean, Montmartren geundela, inor ez zegoenez kontrolatzen, gure saltsan egin genuen korrika, errepidea "blokeatzen", musikarekin eta denok elkarrekin!